## 

**12. Bučijada u Ivanić-Gradu 14.-16. listopada 2016.**

**Dođi! Okusi! Osjeti! Vidi!**

**COOKING SHOW**

**Pravo vrijeme za posjet Ivanić-Gradu je treći vikend u listopadu** kada se odvija izložbeno-prodajni sajam Bučijada. Bučijada se u početku bazirala na sajmu buča, proizvoda od buča i ostalih eko-etno proizvoda i na prikazu tradicionalne pripreme bučnice, a kroz godine su se svi ugostiteljski objekti s područja Grada uključili te za vrijeme Bučijade pripremaju kreativne jelovnike od buča. S vremenom je **gospodarsko-turistička manifestacija Bučijada postala prava gastro manifestacija koju u dva dana posjeti preko 20.000 posjetitelja.**

Želja nam je da program Bučijade oplemenimo dodatnim sadržajima te ove godine po prvi puta imamo gastro pozornicu, koja će biti postavljena u centru Ivanić-Grada, na glavnom gradskom trgu.

Na **gastro pozornici** će se održavati **cooking show,** koji se sastoji od **5 radionica,** čiji su sudionici **chefovi** koji će pripremati razna **jela od buče/bundeve/tikve te proizvoda OPG-a,** koji sudjeluju na izložbenom dijelu Bučijade. Pod budnom palicom Frane Ridjana, na Bučijadi kuhaju **Mate Janković** – Lidlov ambasador, **Nastasja Chiara Petrić** – Chiarin tanjurić, **Branko Ognjenović** – Majstor Kuhar te mladi chef **Dino Pavanić** koji radi u zagrebačkom restoranu Mano 2.

**TERMINI RADIONICA**

*Subota*

12.00 – 12.45 – Mate Janković, Lidl ambasador

14.00 – 14.45 – Nastasja Chiara Petrić – Chiarin tanjurić (zdravi i originalni obroci za bebe i djecu)

16.00 – 16.30 – Branko Ognjenović, Majstor Kuhar

*Nedjelja*

12.00 – 12.45 – Dino Pavanić, Mano 2

14.00 – 14.45 – Dino Pavanić, Mano 2